****

**J A V N I R A Z P I S**

**ZA DODELITEV FINANČNIH SREDSTEV ZA POSPEŠEVANJE RAZVOJA GOSPODARSTVA V OBČINI KOZJE V LETU 2025**

**R A Z P I S N A D O K U M E N T A C I J A**

Datum: 23. 1. 2025

Številka: 410-13/2025-2

|  |
| --- |
| I. SPLOŠNO |

Naziv razpisa: Javni razpis za dodelitev finančnih sredstev za pospeševanje razvoja gospodarstva v Občini Kozje v letu 2025.

Javni razpis se izvaja na podlagi Pravilnika o dodeljevanju finančnih sredstev iz občinskega proračuna za pospeševanje razvoja gospodarstva v Občini Kozje (Uradni list RS, št. 6/18) in Odloka o proračunu Občine Kozje za leto 2025 (Uradno glasilo e-občina, št. 51/2024).

Prijave morajo biti izpisane čitljivo (s tiskanimi črkami, tiskopis).

|  |
| --- |
| II. NAZIV IN SEDEŽ NAROČNIKA |

Javni razpis objavlja: Občina Kozje, Kozje 37, 3260 Kozje.

|  |
| --- |
| III. POGOJI SODELOVANJA NA JAVNEM RAZPISU |

Na javni razpis za dodelitev finančnih sredstev za pospeševanje razvoja gospodarstva v Občini Kozje v letu 2025 se lahko prijavijo:

* podjetja, ki imajo poslovni sedež na območju občine,
* podjetja, ki nimajo poslovnega sedeža na območju občine, izvajajo pa dejavnost na območju občine,
* fizične osebe, ki opravljajo gospodarsko dejavnost in imajo stalno prebivališče v občini,
* fizične osebe, ki opravljajo gospodarsko dejavnost in nimajo stalnega prebivališča v občini, izvajajo pa dejavnost na območju občine.

Za podjetje se po tem pravilniku šteje:

* samostojni podjetnik posameznik,
* mikro podjetje (zaposluje manj kot 10 oseb ter letni promet in/ali bilančna vsota ne presega 2 milijonov EUR),
* majhno podjetje (zaposluje manj kot 50 oseb ter letni promet in/ali bilančna vsota ne presega 10 milijonov EUR).

Do sredstev po tem pravilniku niso upravičena podjetja, ki:

* so v prisilni poravnavi, stečaju ali likvidaciji,
* so v težavah in dobivajo državno pomoč za reševanje in prestrukturiranje,
* delujejo v cestnoprometnem sektorju in želijo dodeljeno finančno pomoč nameniti za nabavo vozil,
* za cestni prevoz tovora,
* delujejo v sektorju ribištva in akvakulture, kakor ju zajema Uredba Sveta (ES) št. 104/2000,
* delujejo na področju primarne proizvodnje kmetijskih proizvodov iz seznama v prilogi I k Pogodbi o ustanovitvi Evropske skupnosti,
* nimajo poravnanih finančnih obveznosti do občine in države,
* nimajo plačanih prispevkov in poravnanih obveznosti do delavcev,
* delujejo na področju predelave in trženja kmetijskih proizvodov iz seznama v Prilogi I k pogodbi v naslednjih primerih:
* če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg,
* če je pomoč pogojena s tem, da se delno ali v celoti prenese na primarne proizvajalce.

Pomoč ne sme biti namenjena izvozu oziroma z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.

Pomoč prav tako ne sme biti pogojena s prednostno rabo domačih proizvodov pred uvoženimi.

 Skupni znesek pomoči, dodeljen enotnemu podjetju, ne bo presegel 200.000,00 EUR v obdobju zadnjih treh proračunskih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (v primeru podjetij, ki delujejo v komercialnem cestnem tovornem prevozu, znaša zgornja dovoljena meja pomoči 100.000,00 EUR).

Enotno podjetje pomeni vsa podjetja, ki so med seboj najmanj v enem od naslednjih razmerij:

a) podjetje ima večino glasovalnih pravic delničarjev ali družbenikov drugega podjetja;

b) podjetje ima pravico imenovati ali odpoklicati večino članov upravnega, poslovodnega ali

nadzornega organa drugega podjetja;

c) podjetje ima pravico izvrševati prevladujoč vpliv na drugo podjetje na podlagi pogodbe,

sklenjene z navedenim podjetjem, ali določbe v njegovi družbeni pogodbi ali statutu;

d) podjetje, ki je delničar ali družbenik drugega podjetja, na podlagi dogovora z drugimi

delničarji ali družbeniki navedenega podjetja sámo nadzoruje večino glasovalnih pravic

delničarjev ali družbenikov navedenega podjetja.

Podjetja, ki so v katerem koli razmerju iz točk (a) do (d) preko enega ali več drugih podjetij, prav tako veljajo za enotno podjetje.

Pomoč »de minimis« se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči.

Pomoč »de minimis« dodeljena v skladu z Uredbo Komisije (EU) št. 1407/2013, se lahko kumulira s pomočjo »de minimis«, dodeljeno v skladu z Uredbo Komisije (EU) št. 360/2012 do zgornje meje, določene v uredbi 360/2012.

Pomoč »de minimis«, dodeljena v skladu z Uredbo Komisije (EU) št. 1407/2013 se lahko kumulira s pomočjo »de minimis«, dodeljeno v skladu z drugimi uredbami »de minimis« do ustrezne zgornje meje (200.000 oziroma 100.000).

Zgornja meja pomoči se izrazi v denarni dotaciji. Dodeljena pomoč predstavlja bruto znesek pomoči, tj. pred odbitkom davka ali drugih dajatev.

|  |
| --- |
| IV. PREDMET RAZPISA |

Predmet razpisa je dodeljevanje proračunskih sredstev za pospeševanje razvoja gospodarstva v Občini Kozje v letu 2025. Razpis se objavlja po pravilu »de minimis«.

Sredstva za pospeševanje razvoja malega gospodarstva v Občini Kozje se zagotavljajo iz občinskega proračuna, njihovo višino pa določi občinski svet z odlokom o proračunu za tekoče leto.

Sredstva se bodo dodeljevala za naslednje namene:

1. Sofinanciranje samozaposlovanja in odpiranja novih delovnih mest
2. Sofinanciranje najemnin poslovnih prostorov
3. Sofinanciranje promocije izdelkov in storitev.

|  |
| --- |
| **1. Sofinanciranje samozaposlovanja in odpiranja novih delovnih mest** |

Namen ukrepa: Povečevanje števila zaposlenih in ustvarjanje novih delovnih mest ter zmanjševanje brezposelnosti.

Sredstva za pospeševanje zaposlovanja se namenijo kot nepovratna finančna pomoč (subvencija) za kritje dela stroškov plače zaposlitve in predstavljajo upravičene stroške za:

* samozaposlitev osebe, ki je bila prijavljena na Zavodu RS za zaposlovanje (v nadaljevanju: ZRSZ) kot brezposelna oseba, je državljan Republike Slovenije in ima stalno prebivališče v Občini Kozje ali izvaja dejavnost na območju Občine Kozje,
* zaposlitev brezposelne osebe za nedoločen čas, ki je bila prijavljena na ZRSZ kot brezposelna oseba, je državljan Republike Slovenije, ima stalno prebivališče v Občini Kozje in ima taka zaposlitev za posledico neto povečanje delovnih mest.

Upravičenci do pomoči iz druge alinee prejšnjega odstavka so tudi podjetja, ki imajo poslovni sedež izven občine, če imajo na območju občine poslovni prostor in zaposlujejo za namen opravljanja dejavnosti v poslovnem prostoru na območju občine. Do sredstev je podjetje upravičeno v primeru zaposlitve brezposelne osebe, ki je bila prijavljena na ZRSZ, je državljan Republike Slovenije, ima stalno prebivališče v Občini Kozje in ima taka zaposlitev za posledico neto povečanje delovnih mest.

Pomoč se lahko pridobi za največ dve zaposleni osebi.

Višina sredstev ne sme presegati:

* pri samozaposlitvi osebe, ki ima stalno prebivališče v občini: 6-kratnik mesečnega zneska prispevkov za socialno varnost samozaposlenih za mesec december preteklega leta,
* pri samozaposlitvi osebe, ki nima stalnega prebivališča v občini: 3-kratnik mesečnega zneska prispevkov za socialno varnost samozaposlenih za mesec december preteklega leta,
* pri zaposlitvi osebe za nedoločen čas: 4-kratnik mesečnega zneska prispevkov za socialno varnost samozaposlenih za mesec december preteklega leta.

Če se delovno razmerje, sofinancirano na podlagi tega pravilnika, prekine prej kot v dveh letih od dneva zaposlitve, mora prejemnik v roku 15 dni po prekinitvi delovnega razmerja obvestiti občino. Prejemnik subvencije mora v tem primeru zaposliti drugo brezposelno osebo pod enakimi pogoji ali vrniti sorazmeren delež pridobljenih sredstev s strani občine v roku 30 dni od poziva pristojnega občinskega organa.

V primeru, da gre gospodarski subjekt v stečaj, se terjatev prijavi v stečajno maso.

|  |
| --- |
| **2. Sofinanciranje najemnin poslovnih prostorov** |

Namen ukrepa: Spodbujanje lokalnega gospodarskega razvoja in ustvarjenje novih delovnih mest ter zapolnitev praznih poslovnih prostorov v trgu Kozje in v trgu Podsreda.

Upravičeni strošek: neto strošek najema poslovnih prostorov brez stroškov obratovanja za prvo ter drugo leto najema.

Višina sofinanciranja je:

* za prvo leto najema do 50% upravičenih stroškov (brez vključenega DDV) oz. največ 1.500 €,
* za drugo leto najema do 30% upravičenih stroškov (brez vključenega DDV) oz. največ 750 €.

|  |
| --- |
| **3. Sofinanciranje promocije izdelkov in storitev** |

Namen pomoči: Sofinanciranje stroškov promocije izdelkov in storitev.

Upravičeni stroški so stroški sodelovanja na sejmih doma in v tujini (stroški najetja, postavitve in delovanja stojnice oz. stroškov izdaje in objave v katalogu) ter stroški izdelave spletne strani.

Višina sofinanciranja: do 50% upravičenih stroškov oz. največ 1.000 €, pri čemer DDV ni upravičen strošek.

|  |
| --- |
| V. VIŠINA SREDSTEV |

Skupna vrednost razpisanih sredstev za sofinanciranje razvoja malega gospodarstva v letu 2025 znaša 15.000,00 EUR.

Znesek sredstev namenjenih za posamezen ukrep:

1. Sofinanciranje samozaposlovanja in odpiranja novih delovnih mest: 10.000,00 €
2. Sofinanciranje najemnin poslovnih prostorov: 2.250,00 €
3. Sofinanciranje promocije izdelkov in storitev: 2.750,00 €.

Sredstva so zagotovljena v proračunu Občine Kozje za leto 2025, proračunska postavka 14003 – Sofinanciranje programov malega gospodarstva.

|  |
| --- |
| VI. ROK IN NAČIN PRIJAVE |

Javni razpis se zaključi **30. 10. 2025**. Vloge se bodo sprejemale najkasneje do 30. 10. 2025. Vse vloge, ki bodo posredovane po tem roku, se bodo s sklepom zavrnile. Upravičenci lahko prijavijo ukrepe, ki so se izvedli v času od 15. 10. 2024 do 30. 10. 2025.

Vlogo z vsemi zahtevanimi prilogami je potrebno poslati z oznako »Javni razpis: Pospeševanje razvoja gospodarstva v Občini Kozje v letu 2025« na naslov: OBČINA KOZJE, KOZJE 37, 3260 KOZJE.

Za pravočasno se šteje vloga, ki je bila (najkasneje) zadnji dan roka za oddajo vlog oddana na pošti s priporočeno pošiljko. Pri razdelitvi razpoložljivih sredstev se upoštevajo le vloge, ki so v celoti izpolnili pogoje, določene z razpisno dokumentacijo. Izvajalec razpisa v roku 8 dni od odpiranja vlog pisno pozove tiste predlagatelje vlog, katerih vloge niso bile popolne, da jih dopolnijo. Rok dopolnitve je 8 dni.

|  |
| --- |
| VII. POSTOPEK OBRAVNAVE PRIJAV |

Odpiranje vlog ne bo javno.

Vloge bo pregledal Odbor za gospodarstvo in razvoj in izdelal predlog razdelitve sredstev.

Višina dodeljenih sredstev je odvisna od števila popolnih vlog, prispelih na javni razpis.

V primeru, da sredstva za posamezen ukrep niso bila razdeljena, se prerazporedijo s sklepom odbora na druga ukrepa.

Sklep o dodelitvi sredstev za pospeševanje zaposlovanja izda občinska uprava, na podlagi predloga odbora. Zoper sklep lahko upravičenec vloži pritožbo županji, v roku 8 dni od prejema

sklepa. Odločitev županje je dokončna. Datum dokončnosti sklepa pomeni datum dodelitve pomoči.

Prijavitelji bodo o izidu javnega razpisa pisno obveščeni v roku 15 dni od obravnave vlog na odboru. Medsebojne obveznosti med občino in prejemnikom sredstev se bodo uredile s pogodbo.

Pogodba bo sklenjena v roku 30 dni po sprejemu sklepa.

ŽUPANJA OBČINE KOZJE

Milenca Krajnc, univ. dipl. inž. kmet.